wannaphong/clean_thaiwikipedia huggingface dataset:
# ฉาน-ยฺหวี
ฉาน-ยฺหวี  หรือ ช่าน-ยฺหวี  ย่อมาจาก เชิงหลีกูถูฉาน-ยฺหวี  เป็นชื่อตำแหน่งที่ใช้โดยผู้ปกครองสูงสุดของชนร่อนเร่ในเอเชียในเป็นเวลา 8 ศตวรรษ จนกระทั่งถูกแทนที่ด้วยตำแหน่ง "Khagan" ในปี ค.ศ. 402Taskin V.S. "Materials on history of Dunhu group nomadic tribes", Moscow, 1984, p. 305,306, (Таскин В.С. "Mатериалы по истории древних кочевых народов группы Дунху")  การใช้ชื่อตำแหน่งฉาน-ยฺหวีที่มีชื่อเสียงคือการใช้โดยตระกูลลฺหวานตี (攣鞮) แห่งชนเผ่าซฺยงหนูในยุคราชวงศ์ฉิน (221–206 ปีก่อนคริสตกาล) และราชวงศ์ฮั่น (206 ปีก่อนคริสตกาล – ค.ศ. 220) ภายหลังชาวจีนยังใช้ชื่อตำแหน่งฉาน-ยฺหวีในการกล่าวถึงผู้นำชนเผ่าทูเจฺว๋ (突厥) ด้วย
# เกาะกูซู
เกาะกูซู (อักษรโรมัน: Kusu) เป็นเกาะขนาดพื้นที่  หนึ่งในเกาะทางใต้ของประเทศสิงคโปร์ ตั้งอยู่ห่างไปประมาณ  ทางใต้ของเกาะสิงคโปร์ ใต้ช่องแคบสิงคโปร์ ชื่อเกาะ "กูซู" แปลว่า "เกาะเต่า" ในภาษาฮกเกี้ยน  ส่วนในภาษามลายูมีชื่อว่าเกาะ เติมบากูล (Pulau Tembakul; เกาะยอดเขา) การเดินทางมายังเกาะสามารถใช้เรือข้ามฟากจากท่าเรือมารีนาเซาธ์ (เดิมคือท่าเรือคลิฟเฟิร์ด) บนสิงคโปร์เกาะหลัก

บนเกาะเป็นที่ตั้งของวัดจีน วัดตั่วแปะกง ซึ่งบูชาตั่วแปะกง สร้างขึ้นในปี 1923 โดยนักธุรกิจที่ร่ำรวยคนหนึ่ง ศาลเจ้าพื้นถิ่นมลายู (เกอรามัต) สามแห่ง บูชาศาสนบุคคล ซาเยด อับดัล ระฮ์มัน, มารดาของเขา เนเนก กาลิบ และ พี่/น้องสาว ปูเตอรี ฟาตีมะฮ์ ซึ่งมีชีวิตอยู่ในศตวรรษที่ 19 ศาเจ้าเหล่านี้ตั้งอยู่บนเขา และต้องปีนันได 152 ขั้น ผู้คนเดินทางมาขอพรต่าง ๆ ที่ศาเจ้าสามแห่งนี้ ซึ่งยังเป็นที่นิยมในการขอลูกเช่นกัน
# ตั่วแปะกง
ตั้วเปกง (ภาษาฮกเกี้ยน-ไตเล๋อ: Tuā-peh-kong) หรือในไทยนิยมเรียก ตั่วแปะกง เป็นเทพเจ้าเต๋าในปรัมปราวิทยาพื้นถิ่นเปอรานากันที่นับถือในชาติพันธุ์จีนในมาเลเซียและสิงคโปร์ รวมถึงบางส่วนของอินโดนีเซีย

ในเอเชียตะวันออกเฉียงใต้บูชาตั่วแปะกงในฐานะ "เทพเจ้าแห่ความเจริญรุ่งเรือง" ชื่อว่าเป็นอวตารของเทพ "ฮก" ในฮก ลก ซิ่ว หรือเป็นนักเดินเรือชาวฝูเจี้ยนที่สังเวยชีวิตให้กับมนุษย์คนอื่น

หนึ่งในตั่วแปะกงองค์สำคัญมีชื่อเดิมว่า จองลี  ชาวฮากกา ขณะเดินเรือมุ่งหน้าเกาะสุมาตรา เรือถูกพายุพัดมาติดบนเกาะปีนังแทน ในเวลานั้นมีชาวเกาะเพียงห้าสิบคน เชื่อกันว่าเขาเดินทางขึ้นเกาะปีนัง 40 ก่อนฟรานซิส ไลต์ ในปี 1746 หลังเสียชีวิต ชาวท้องถิ่นเริ่มบูชาเขาเป็นเทพเจ้าและสร้างศาลเจ้าขึ้นตรงจุดที่ไว้ศพของเขาในตันจุงโตกง
# เดอะเจ็ทบอยแบงเกอร์สฟรอมเอ็กไซล์ไทรบ์
เดอะเจ็ทบอยแบงเกอร์ส ฟรอม เอ็กไซล์ไทรบ์ (ญี่ปุ่น: ザ・ジェット ボーイ バンガーズ フロム エグザイル トライブ,อังกฤษ: THE JET BOY BANGERZ from EXILE TRIBE หรือรู้จักในชื่อ เดอะเจ็ทบอยแบงเกอร์ส (THE JET BOY BANGERZ)) เป็นวงบอยแบนด์ร้องและเต้นสัญชาติญี่ปุ่น มีสมาชิก 10 คน  ก่อตั้งและบริหารโดยสังกัดแอลดีเอช และเซ็นสัญญากับค่ายเพลงโซนี่มิวสิคเรดคอร์ดส และวงได้เป็นส่วนหนึ่งของวงเอ็กไซล์ไทรบ์ พวกเขาเปิดตัวด้วยซิงเกิ้ลแรก "Jettin"  เมื่อวันที่ 23 สิงหาคม 2023

 สมาชิก 
 ชื่อในวงการ ชื่อจริง วันเกิด ตำแหน่ง หมายเหตุ ไทย อังกฤษ ญี่ปุ่น ยูฮิ (YUHI) ยูฮิ อุฮาระ Yuhi Uhara 宇原雄飛  โวคอล,เพอร์ฟอร์เมอร์ สมาชิกวงดีพสควอด แอรอน (AERON) แอรอน มาร์ก Aeron Mark マーク・エイロン   โคตะ (KOTA) โคตะ อิชิคาวะ Kota Ishikawa 石川晃多   โช (SHOW) โช ทานากะ Show Tanaka 田中彰  หัวหน้าวง, แร็ป, เพอร์ฟอร์เมอร์ สมาชิกทีม CyberAgent Legit ในการแข่งขัน D.LEAGUE ทาคุมิ (TAKUMI) ทาคุมิ คุวาฮาระ Takumi Kuwahara  桑原巧光  แร็ป, เพอร์ฟอร์เมอร์ ฮินาตะ (HINATA) ฮินาตะ ซาโต Hinata Sato 佐藤陽  สมาชิกทีม SEGA SUMMY LUX ในการแข่งขัน D.LEAGUE ทากิ (TAKI) ทากิ โคจิมะ Taki Kojima 古嶋滝  โนสุเกะ (NOSUKE) โคโนะสุเกะ อิโต Kounosuke Ito  伊東弘之助  ชิเกะโทระ (SHIGETORA) ชิเกะโทระ ซาโต Shigetora Sato 佐藤蒼虎  สมาชิกทีม SEPTENI RAPTURES ในการแข่งขัน D.LEAGUE อาโออิ (AOI) อาโออิ นากามุระ Aoi Nakamura 中村碧 

ผลงาน
ซิงเกิล
 ลำดับ  วันวางจำหน่าย ชื่อ 1  23 สิงหาคม 2023 Jettin'

ซิงเกิลดิจิทัล
 วันวางจำหน่าย ชื่อ  28 ธันวาคม 2022 RAGING BULL

อัลบั้ม
 ลำดับ วันวางจำหน่าย ชื่อ  อันดับสูงสุด 1	 19 กุมภาพันธ์ 2025 JET BOY 

อีพี
 ลำดับ วันวางจำหน่าย ชื่อ 1 31 มกราคม 2024 PHOTOGENIC 2 24 กรกฎาคม 2024 What Time Is It? 3 20 พฤศจิกายน 2024 UNBREAKABLE 4 28 พฤษภาคม 2025 Masaka Naku towa Omowanakatta (まさか泣くとは思わなかった)

การทำงานร่วมกัน
 วันวางจำหน่าย ชื่อ ทำงานร่วมกับ อัลบัม/ซิงเกิล 7 สิงหาคม 2024 Goodest Baddest (เดอะแรมเพจ vs เดอะเจ็ทบอยแบงเกอร์ซ) รวมศิลปิน BATTLE OF TOKYO Jr.EXILE vs NEO EXILE 24WORLD

การแสดงสด
ฐานะวงเข้าร่วม
ปีช่วงเวลาชื่อศิลปิน 2023 30-31 ธันวาคม LDH LIVE-EXPO 2023  แอลดีเอช 2024 10 สิงหาคม-1 กันยายน BATTLE OF TOKYO 〜Jr.EXILE vs NEO EXILE〜  เดอะแรมเพจ, แฟนแทสติกส์, บาลิสติกบอยซ์, ไซคิกฟีเวอร์, ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนีฟรอม เอ็กไซล์ไทรบ์ 23 กันยายน NEO EXILE SPECIAL LIVE 2024 ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนี ฟรอม เอ็กไซล์ไทรบ์ 26-27 ตุลาคม LDH LIVE-EXPO 2024 -EXILE TRIBE BEST HITS-  เอ็กไซล์ไทรบ์

ฐานะวงสนับสนุน
ปีช่วงเวลาชื่อศิลปิน 2023 9 ธันวาคม EXILE LIVE 2023 in TAIPEI เอ็กไซล์ 2024 7 มีนาคม-12 พฤษภาคม EXILE THE SECOND LIVE TOUR 2024 "THE FAR EAST COWBOYZ"  เอ็กไซล์ เดอะเซคอนด์

ผลงานการแสดง
มิวสิกวิดีโอ
ปีขื่อเพลงศิลปินหมายเหตุ 2021 GET IT ON โชคิจิ×ซีบี โช, ทาคุมิ, ฮินาตะ, ทากิ และโนสุเกะ 2023 Higher  ลิลลีก - 2024 ZUKUDANZUNBUNGUN (ズクダンズンブングン) feat. Hannya.Kanada (はんにゃ.金田)  โฮเนสท์ บอยส์ เฉพาะเพอร์ฟอร์เมอร์ 2025 MORE MONEY ซีบี

หมายเหตุ
 ทีมเจ็ทซ์ (TEAM JETZ, チーム ジェッツ)
 ประกาศชื่อแฟนคลับในวันที่ 31 พฤษภาคม 2023
# แซม-บัค
แซม-บัค  เป็นยาที่ขายได้โดยไม่ต้องมีใบสั่งแพทย์ ซึ่งผลิตโดยบริษัทแซม-บัค แห่งเมืองลีดส์ ประเทศอังกฤษ บริษัทดังกล่าวก่อตั้งโดยชาลส์ เอ็ดเวิร์ด ฟุลฟอร์ด วางจำหน่ายเป็นครั้งแรกในปี ค.ศ. 1902 ในรูปแบบยาหม่องสมุนไพรและยาขี้ผึ้งฆ่าเชื้อ โดยมีการแนะนำให้ใช้สบู่ตราเดียวกันเพื่อเสริมการรักษา มีการโฆษณาว่าครีมดังกล่าวมีประสิทธิภาพในการรักษาอาการต่าง ๆ รวมถึงบาดแผล รอยฟกช้ำ อาการเคล็ดขัดยอก แผลในกระเพาะ ริดสีดวงทวารที่มีเลือดออก และแม้แต่หวัดกับอาการปวดฟัน อีกทั้งยังสามารถใช้เป็นยาหม่องได้โดยการถูลงบนกล้ามเนื้อหลัง ขา หรือเท้า

แหล่งที่มาของชื่อนี้ไม่ชัดเจน แต่มีการตั้งข้อสังเกตว่าอาจเกี่ยวข้องกับแอฟริกาใต้ แซม-บัคยังคงได้รับความนิยมอย่างกว้างขวางในภูมิภาคดังกล่าว ชื่อตราสินค้านี้เคยใช้เรียกเจ้าหน้าที่รถพยาบาลและเจ้าหน้าที่ปฐมพยาบาลในการแข่งขันรักบี้ลีกในออสเตรเลียและนิวซีแลนด์

ผลิตภัณฑ์ดังกล่าวยังคงผลิตมาจนถึงปัจจุบัน โดยส่วนใหญ่ผลิตโดยไบเออร์ ซึ่งปัจจุบันเป็นเจ้าของเครื่องหมายการค้านี้ แซม-บัคมีจำหน่ายในแอฟริกาใต้ มาเลเซีย อินโดนีเซีย และประเทศไทย

 สูตรผสมยา 
ในช่วงต้นศตวรรษที่ 20 มีรายงานว่าสูตรนี้ประกอบด้วยพาราฟิน 66%, เรซินสีซีด (โคโลโฟนี) 20% และน้ำมันยูคาลิปตัส 14% พร้อมด้วยส่วนผสมอื่น ๆ อีกเล็กน้อย เมื่อไม่นานมานี้ ได้มีการนำส่วนประกอบของน้ำมันยูคาลิปตัส การบูร 1.8% น้ำมันไทม์ 0.5% และ น้ำมันซัสซาฟราส 0.65% มาใช้ แซม-บัคที่ผลิตในอังกฤษและไทยไม่มีน้ำมันซัสซาฟราส รายงานในปี ค.ศ. 1908 ที่ตีพิมพ์ใน วารสารการแพทย์อังกฤษ ประมาณการว่าต้นทุนของส่วนผสมสำหรับขนาดมาตรฐานปริมาณ  ต่อกล่องมีราคาหนึ่งฟาร์ธิง แต่ราคาขายปลีกคือ 1 ชิลลิง กับ 1½ เพนนี

 การใช้ในการกีฬา 
ในอดีต แซม-บัคใช้กันเป็นยาฆ่าเชื้อและยารักษาโรคทั่วไปอย่างแพร่หลาย โดยเฉพาะอย่างยิ่งกับนักรักบี้ทั่วโลก pages 68-69, 
Rugger Shorts: Reflections on the amateur game,(2017) John Dann,  

 การสร้างแบรนด์และการผลิต 
เมื่อวถานีวิทยุลักเซมเบิร์กเริ่มออกอากาศวิทยุเชิงพาณิชย์คลื่นยาวเป็นภาษาอังกฤษในปี 1933 แซม-บัค เป็นผู้โฆษณารายแรกของสถานีดังกล่าว

ในที่สุดฟิซันส์ได้ซื้อสิทธิ์ในตราและเครื่องหมายการค้าของแซม-บัค แต่การผลิตก็หยุดลงในปี 1994 หลังจากขายธุรกิจให้กับโรห์น-ปูแลงก์ ผลิตภัณฑ์ได้รับการฟื้นคืนชีพในสหราชอาณาจักรโดยโรสแอนด์โคในปี ค.ศ. 1996 หลังจากเครื่องหมายการค้าเดิมหมดอายุ ในปี ค.ศ. 2008 โรสอนด์โคประสบความสำเร็จในการต่อต้านการยื่นคำร้องใหม่จากบุคคลที่สามเพื่อจดทะเบียนแซม-บัคเป็นเครื่องหมายการค้า ตั้งแต่ปี 2015 เครื่องหมายการค้าสำหรับแซม-บัคได้รับการจดทะเบียนโดยไบเออร์คอนซูเมอร์แคร์ ในออสเตรเลีย แคนาดา และสหรัฐ นอกจากนี้ อินเตอร์ไทย ฟาร์มาซูติเคิ้ล แมนูแฟคเจอริ่ง ได้สิทธิ์ในการผลิตแซม-บัคให้กับบริษัทไบเออร์ในประเทศไทย เพื่อจัดจำหน่ายในประเทศมาเลเซีย ไทย สิงคโปร์ อินโดนีเซีย และแอฟริกาใต้

ในเมืองลีดส์ กล่องโลหะที่ใช้สำหรับแซม-บัค พิมพ์ในเมืองฮันส์เล็ตโดยชาร์ลส์ ไลท์โอว์เลอร์ ที่โรงพิมพ์ฮันส์เล็ตบนถนนแจ็คเลน โรงงานนี้ยังพิมพ์กระป๋องเป๊ปส์และบิลล์บีนส์ ซึ่งจัดส่งด้วยรถม้าไปยังโรงงานฟุลฟอร์ดที่คาร์ลตัลฮิลล์ใกล้กับวูดเฮาส์เลน
# วัดตั่วแปะกง
วัดตั่วแปะกง (Tua Pek Kong Temple) เป็นวัดจีนบนเกาะกูซูในประเทศสิงคโปร์ บูชาเทพเจ้าตั่วแปะกง สร้างขึ้นในปี 1923

 ตำนาน 
มีตำนานมากมายเกี่ยวกับวัดนี้ซึ่งมีศูนย์กลางอยู่ที่เต่ายักษ์ และความสัมพันธ์ของชายสองคนที่เป็นชาวมลายูกับชาวจีน ตำนานที่เป็นที่นิยมของวัด ได้แก่

 ศาสนบุคคลสองคน ชื่อ ซาเย็ด ระฮ์มัน (Syed Rahman) ชาวอาหรับ และ ยัม (Yam) ชาวจีน มาทำสมาธิและบำเพ็ญพรตบนเกาะกูซู ระหว่างการเดินทาง ยัมล้มป่วย ซาเยดได้สวดภาวนาของให้เขาหายป่วย ทั้วคู่รอดชีวิตเมื่อมีเรืออาหารและน้ำมาปรากฏบนเกาะ หลังจาดนั้นมาทั้งสองจึงเดินางไปยังเกาะกูซูเป็นประจำเพื่อแสดงความขอบคุณ บนเกาะจึงสร้างศาลตั่วแปะกงบูชายัม และศาลดาตุเกอรามัตบูชาซาเยด
 ในเดือน 9 ตามปฏิทินจีน บรรดาชาวเรือที่เรือล่มได้รับความช่วยเหลือจากเต่ายักษ์ที่แปลงกายมาเป็นเกาะ บรรดาชาวเรือจึงเดินทางมาถวายของบูชาเป็นประจำทุกปี และเกาะกูซูกลายมาเป็นศาสนสถาน
 ชาวประมงสองคนที่เรือล่ม เป็นชาวจีนคนหนึ่งและชวามลายูคนหนึ่ง ได้รับความช่วยเหลือจากเต่ายักษ์ที่แปลงกายเป็นเกาะ

 การบูชา 
ตั่วแปะกงเป็นเทพเจ้าหลักของวัดร่วมกับเจ้าแม่กวนอิม โดยตั่วแปะกงได้รับการนับถือเป็นเทพเจ้าแห่งความเจริญรุ่งเรือง เทพเจ้าผู้พิทักษ์คนเดินเรือ และเทพเจ้าแห่งการค้า ส่วนเจ้าแม่กวนอิมเป็นเทพ "ผู้ประทานบุตร" นอกจากนี้ยังมีศาลเจ้าบูชาโป๊ยเซียน, กวนอูและเทพเจ้าเสือhttps://www.travel.taipei/en/pictorial/article/28863 ในวัดยังมีต้นไม้ขอลูกที่ผู้คนแขวนคำขอ รวมถึงมีบ่อเต่าและรูปปั้นเต่ายักษ์

 เทศกาลประจำปี 
ทุก ๆ ปี ในเดือน 9 ตามปฏิทินจีน จะมีผู้ศรัทธาหลายพันคนจากสิงคโปร์, มาเลเซีย, อินโดนีเซีย และไทย เดินทางมายังเกาะกูซู ดนื่องจากเดือนเก้าเป็นเดือนที่มีความสัมพันธ์กับตำนานเกาะ ในช่วงนี้จะมีการนำของบูชาต่าง ๆ มาถวายปริมาณมาก และมีการเปลี่ยนฝูลู่บนวัด

โดยวันที่ของเทศกาลประจำปี 2024 ตรงกับวันที่ 3 ตุบาคม 2024 ถึง 31 ตุลาคม 2024

 สมุดภาพ
# วูฟฮาวล์ฮาร์โมนีฟรอมเอ็กไซล์ไทรบ์
วูฟฮาวล์ฮาร์โมนี ฟรอม เอ็กไซล์ไทรบ์ (ญี่ปุ่น: ウルフ・ハウル・ハーモニー・フロム・エグザイル・トライブ,อังกฤษ: WOLF HOWL HARMONY from EXILE TRIBE) หรือรู้จักในชื่อ วูฟฮาวล์ฮาร์โมนี (WOLF HOWL HARMONY) เป็นวงบอยแบนด์ร้องและแร็ปสัญชาติญี่ปุ่น มีสมาชิก 4 คน ก่อตั้งและบริหารโดยสังกัดแอลดีเอชและเซ็นสัญญากับค่ายเพลงริธึมโซน และได้เป็นส่วนหนึ่งของวงเอ็กไซล์ไทรบ์ พวกเขาเปิดตัวเมื่อวันที่ 23 สิงหาคม 2023 ด้วยซิงเกิ้ลแรก "Sweet Rain"

 สมาชิก 
 ชื่อในวงการ ชื่อจริง วันเกิด ตำแหน่ง หมายเหตุ ไทย อังกฤษ ญี่ปุ่น เรียวจิ (RYOJI) ซูกิยามะ เรียวจิ Ryoji Sugiyama 杉山亮司  หัวหน้าวง, โวคอล, แร็ป, เพอร์ฟอร์เมอร์ สมาชิกวงดีพสควอด ซูซุกิ (SUZUKI) ซูซูกิ ฮิกะ Suzuki Higa 比嘉涼樹  โวคอล, เพอร์ฟอร์เมอร์ กี (GHEE) กิเรรุเม มาซายูเกะ โทมาชิ นิชิมูระ Guilherme Massayuke Tomazi Nishimura ギレルメ ・マサユケ ・トマジ・ 西村  โวคอล, แร็ป, เพอร์ฟอร์เมอร์  ฮิโรโตะ (HIROTO) ฮิโรโตะ คุทสึโนะ Hiroto Kutsuno 沓野広翔  โวคอล, เพอร์ฟอร์เมอร์ 

ผลงาน
ซิงเกิล
 ลำดับ  วันวางจำหน่าย ชื่อ อันดับสูงสุด 1  23 สิงหาคม 2023 Sweet Rain 5 2 14 กุมภาพันธ์ 2024 Frozen Butterfly 2

ซิงเกิลดิจิทัล
 วันวางจำหน่าย ชื่อ  28 ธันวาคม 2022 LOVE RED 15 พฤศจิกายน 2023 Sugar Honey 13 พฤษภาคม 2024 Pink Flash Lights 17 มิถุนายน 2024 Love Triangle 15 กรกฎาคม 2024 Pierce (ピアス) 11 ตุลาคม 2024 ROLLIN’ STONES 7 กุมภาพันธ์ 2025 Letters 25 มิถุนายน 2025 Bossa Bosa

อัลบั้ม
 ลำดับ วันวางจำหน่าย ชื่อ  อันดับสูงสุด 1	 12 มีนาคม 2025 WOLF  4

การทำงานร่วมกัน
 วันวางจำหน่าย ชื่อ ทำงานร่วมกับ อัลบัม/ซิงเกิล 7 สิงหาคม 2024 YIN YANG (ไซคิกฟีเวอร์ vs วูฟฮาวล์ฮาร์โมนี) รวมศิลปิน BATTLE OF TOKYO Jr.EXILE vs NEO EXILE 24WORLD

การแสดงสด
ฐานะวงเข้าร่วม
ปีช่วงเวลาชื่อศิลปิน 2023 30-31 ธันวาคม LDH LIVE-EXPO 2023  แอลดีเอช 2024 10 สิงหาคม-1 กันยายน BATTLE OF TOKYO 〜Jr.EXILE vs NEO EXILE〜  เดอะแรมเพจ, แฟนแทสติกส์, บาลิสติกบอยส์, ไซคิกฟีเวอร์, ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนี ฟรอม เอ็กไซล์ไทรบ์ 23 กันยายน NEO EXILE SPECIAL LIVE 2024 ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนี ฟรอม เอ็กไซล์ไทรบ์ 26-27 ตุลาคม LDH LIVE-EXPO 2024 -EXILE TRIBE BEST HITS-  เอ็กไซล์ไทรบ์

ฐานะวงสนับสนุน
ปีช่วงเวลาชื่อศิลปิน 2024 8 กันยายน-10 พฤศจิกายน GENERATIONS LIVE TOUR 2024 "GENERATIONS 2.0"  เจเนอเรชันส์ 30-31 ธันวาคม GENERATIONS LIVE TOUR 2024 "GENERATIONS 2.0" BONUS STAGE COUNTDOWN PARTY 

ผลงานการแสดง
มิวสิกวิดีโอ
ปีขื่อเพลงศิลปิน 2023 "Higher" ลิลลีก

รางวัลและการเสนอชื่อ
 ปี งานพิธี รางวัล ผล  2023 เอ็มทีวี วิดีโอมิวสิคอะวอดส์ ญี่ปุ่น Rising Star Award Presented by YOKOHAMA  

หมายเหตุ
 เลิฟเรด (LOVERED,ラブレッド)
 ประกาศชื่อแฟนคลับในวันที่ 31 พฤษภาคม 2023 โดยได้รับการตั้งชื่อจากการที่แฟนๆ ได้มอบ "ความรัก" จำนวนมากผ่านเพลง "LOVE RED" ซึ่งเป็นเพลงที่ใช้ในการออดิชั่นของวง
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดกำแพงเพชรทั้งจังหวัด
# อุปมาเรื่องต้นมะเดื่อแตกหน่อ
อุปมาเรื่องต้นมะเดื่อแตกหน่อ  เป็นอุปมาที่บอกโดยพระเยซูในพันธสัญญาใหม่ ปรากฏใน,  และ  อุปมาว่าด้วยอาณาจักรของพระเป็นเจ้านี้มีความเกี่ยวข้องกับต้นมะเดื่อเช่นเดียวกับอุปมาเรื่องต้นมะเดื่อที่ไม่มีผล

 เรื่องเล่า 
พระวรสารนักบุญลูกาเล่าอุปมานี้ว่า:
# ต้นไม้และผลของมัน
อุปมาเรื่องต้นไม้และผลของมัน  เป็นอุปมาของพระเยซูซึ่งปรากฏในสองข้อความในคล้ายคลึงกันในพันธสัญญาใหม่ โดยอยู่ในคำเทศนาบนภูเขาในพระวรสารนักบุญมัทธิว และในคำเทศนาบนที่ราบในพระวรสารนักบุญลูกาJesus in the first three Gospels by Millar Burrows, 1977  pages 122 and 195Matthew by Douglas Hare 2009  page 34

จาก (THSV11):
"ท่านทั้งหลายจงระวังพวกผู้เผยพระวจนะเทียมเท็จ ที่มาหาท่านนุ่งห่มเหมือนแกะ แต่ภายในนั้นร้ายกาจเหมือนหมาป่า พวกท่านจะรู้จักพวกเขาได้ด้วยผลของพวกเขา ผลองุ่นนั้นเก็บได้จากต้นไม้มีหนามหรือ? และผลมะเดื่อนั้นเก็บได้จากพืชหนามหรือ? ต้นไม้ดีย่อมให้แต่ผลดี ต้นไม้เลวก็ย่อมให้ผลเลว ต้นไม้ดีจะเกิดผลเลวไม่ได้ หรือต้นไม้เลวจะเกิดผลดีก็ไม่ได้ ต้นไม้ซึ่งไม่เกิดผลดีย่อมต้องถูกฟันลงและทิ้งเสียในไฟ เพราะฉะนั้น พวกท่านจะรู้จักเขาได้เพราะผลของพวกเขา"

จาก (THSV11):
"ต้นไม้ดีย่อมไม่เกิดผลเลว หรือต้นไม้เลวย่อมไม่เกิดผลดี เพราะว่าจะรู้จักต้นไม้แต่ละต้นได้ ก็ด้วยผลของมัน เขาทั้งหลายย่อมไม่เก็บผลมะเดื่อจากต้นไม้มีหนามหรือเก็บผลองุ่นจากต้นระกำ คนดีย่อมเอาสิ่งดีออกจากคลังดีในจิตใจของตน และคนชั่วย่อมเอาสิ่งชั่วออกจากคลังชั่วในจิตใจของตน เพราะว่าปากย่อมพูดสิ่งที่เต็มล้นอยู่ในจิตใจ"

ในทางตรงกันข้าม ผลของพระวิญญาณเป็นสิ่งศักดิ์สิทธิ์และจะปรากฏชัดในชีวิตของผู้เผยพระวจนะแท้ 

ในพระวรสารนักบุญมัทธิว บริบทเกี่ยวข้องกับการทดสอบผู้เผยพระวจนะ ในพระวรสารนักบุญลูกา ความเชื่อมโยงนั้นไม่ปรากฏชัดเจนนัก William Robertson Nicoll รัฐมนตรีชาวสก็อตแลนด์ให้ความเห็นว่า "ความโยงอาจพบได้ในคำว่า ὑποκριτά, hypokrita ซึ่งใช้กับผู้ที่อ้างต้นเป็นนักบุญด้วยการจับผิดผู้อื่น แต่ในความเป็นจริงเขาผู้นั้นกลับเป็นคนบาปมากกว่าคนที่เขาตำหนิ"Nicoll, W. R., Expositor's Greek Testament on Luke 6, accessed 17 July 2020
# Cherry Magic 30 ยังซิง
Cherry Magic 30 ยังซิง  เป็นซีรีส์ไทยแนวรักวัยรุ่นชายปี 2566 ผลิตโดย จีเอ็มเอ็มทีวี ซีรีส์เรื่องนี้เป็นผลงานดัดแปลงจาก มังงะ แนว ยาโออิ ของ Yuu Toyota เรื่อง 30 ยังซิงกับเวทมนตร์ปิ๊งรัก นำแสดงโดย ตะวัน วิหครัตน์ รับบท การันต์ และ ฐิติภูมิ เตชะอภัยคุณ รับบท อชิ

ซีรีส์เรื่องนี้ กำกับการแสดงโดย ณัฐพงษ์ มงคลสวัสดิ์ โดยทำการเปิดตัวอย่างครั้งแรกในงาน GMMTV 2023 : DIVERSELY YOURS เมื่อวันที่ 22 พฤศจิกายน 2565

โดยซีรีส์เรื่องนี้จะออกอากาศทุกวันเสาร์ เวลา 20:30 น. ทางช่อง จีเอ็มเอ็ม 25 และสามารถรับชมย้อนหลังได้ทาง วิว เวลา 22:30 น. (เวลามาตรฐานไทย) เริ่มออกอากาศตอนแรกวันเสาร์ที่ 9 ธันวาคม 2566

 เนื้อเรื่องย่อ 
อชิ (ฐิติภูมิ เตชะอภัยคุณ) เป็นพนักงานบริษัทเครื่องเขียน แต่แล้ววันหนึ่งเขาก็ได้พบกับบทความที่กล่าวว่า หากคุณอายุ 30 และยังเป็นเวอร์จิ้น คุณจะได้รับพลังพิเศษ ในไม่ช้าเขาก็รู้ว่าเขาได้รับพลังพิเศษ นั่นคือสามารถอ่านใจคนอื่นได้ แต่ทุกอย่างก็เปลี่ยนไปเมื่อเขาอ่านใจการันต์ (ตะวัน วิหครัตน์) เพื่อนร่วมงานที่โด่งดัง หล่อ และใจดีที่สุดของเขาที่กำลังแอบชอบเขา! เมื่อทราบเช่นนี้ เขาก็พยายามรักษาระยะห่างให้ดีที่สุด

 นักแสดง 

 นักแสดงหลัก 

 ตะวัน วิหครัตน์ (เต) รับบทเป็น การันต์ วงษ์การุณ
 ฐิติภูมิ เตชะอภัยคุณ (นิว) รับบท อชิรวิชญ์ จิตตวิสุทธิ์ (อชิ)

 นักแสดงสมทบ 

 ปณชัย ศรีอาริยะรุ่งเรือง (จูเนียร์) รับบท จินตะ
 จิรันธนิน ตรัยรัตนยนต์ (มาร์ค) รับบทเป็น มิน
 หฤษฎ์ ชีวการุณ (ซิง) รับบท บรรพต (ร็อค)
 พลอยชมพู ศุภทรัพย์ (แจน) รับบท ปาย
 ธนพร แวกประยูร (ปาน) รับบท ดุจดาว
 เสรีโรจน์ ไชยพร (โรจน์) รับบทเป็น ทานากะ

 นักแสดงรับเชิญ 

 หัทยา วงษ์กระจ่าง (เปิ้ล) รับบท แม่ของการันต์
 วราพรรณ หงุ่ยตระกูล (แจง) รับบท แม่ของอชิ
 จรรยา ธนาสว่างกุล (หยา) รับบท ป้าของอชิ
 ฐานิดา มานะเลิศเรืองกุล (พิมพ์ทา) รับบท พี่สาวของการันต์
 พรหมพิริยะ ทองพุทธรักษ์ (ปาแปง) รับบท แฟนเก่าปาย
 ศิวกร เลิศชูโชติ (กาย) รับบท พงษ์
 พิจิกา จิตตะปุตตะ (ลูกหว้า) รับบท เขม
 เคตะ ทานากะ รับบท อิเคดะ
 วรท มรรคดวงแก้ว (อาร์ม) รับบท คิน (เพื่อนการันต์)
 ภาสพงศ์ บุญวิทยากุล (ไทม์) รับบท เพื่อนของมิน
 พีระกานต์ เตียวสุวรรณ (อชิ) รับบท เพื่อนของมิน
 พงศ์ภัค พิมสาร (บอส) รับบท เพื่อนของมิน

 เพลงประกอบซีรีส์ 
+ ชื่อเพลง ศิลปินวันที่ออกจำหน่าย ออกอากาศอ้างอิง "แอบตะโกน" (Loudest Love) ตะวัน วิหครัตน์ และ ฐิติภูมิ เตชะอภัยคุณ 9 ธันวาคม 2566 จีเอ็มเอ็มทีวี เรคคอร์ด "พลังวิเศษของคนไม่พิเศษ" (Everything is Magic) ธิติภูมิ เตชะอภัยคุณ 16 ธันวาคม 2566 จีเอ็มเอ็มทีวี เรคคอร์ด “ถ้าเธอได้ยิน” (Voice Within) ตะวัน วิหครัตน์ 6 มกราคม 2567 จีเอ็มเอ็มทีวี เรคคอร์ด"พลังวิเศษของคนไม่พิเศษ" (Everything is Magic) (Cover)ปณชัย ศรีอาริยะรุ่งเรือง และ หฤษฎ์ ชีวการุณ29 กุมภาพันธ์ 2567จีเอ็มเอ็มทีวี เรคคอร์ด

 ปัญหาการออกอากาศ 
เมื่อวันที่ 21 ธันวาคม 2566 GMMTV ได้ประกาศบนเพจโซเชียลมีเดียของตนถึงความจำเป็นที่จะต้องระงับการออกอากาศภาพยนตร์เรื่องนี้ทาง YouTube ให้กับผู้ชมทุกคนนอกประเทศไทยจนกว่าจะมีการแจ้งให้ทราบต่อไป ยู โตโยตะ ผู้เขียนต้นฉบับตกตะลึงเมื่อได้ยินเรื่องนี้ และกล่าวว่าเธอไม่ได้มีส่วนเกี่ยวข้องกับการระงับการออกอากาศ อย่างไรก็ตาม ละครเรื่องนี้ยังสามารถรับชมได้โดยผู้ชมต่างประเทศผ่านทาง Viu พร้อมคำบรรยายภาษาอังกฤษเพิ่มเติม

 กระแสตอบรับ 
หลังจากเปิดตัว Cherry Magic 30 ยังซิง ก็กลายเป็นหัวข้อที่ได้รับความนิยมสูงสุดในฟิลิปปินส์และไทยบน X (เดิมคือ Twitter) อย่างรวดเร็ว
# คำเทศนาบนที่ราบ
ในศาสนาคริสต์ คำเทศนาบนที่ราบ  หมายถึงชุดคำสอนของพระเยซูในพระวรสารนักบุญลูกาใน 6:20–49The Bible Knowledge Background Commentary: Matthew-Luke, Volume 1 by Craig A. Evans 2003  Sermon on the Plain: pages 151–161 คำเทศนานี้เทียบได้กับคำเทศนาบนภูเขาที่มีขนาดยาวกว่าในพระวรสารนักบุญมัทธิวLuke by Sharon H. Ringe 1995  pages 90–97

ลูกา 6:12–20a ให้รายละเอียดเหตุการณ์ที่นำไปสู่คำเทศนา โดยเล่าว่าพระเยซูทรงอธิษฐานต่อพระเจ้าบนภูเขาตลอดทั้งคืน สองวันต่อมาพระองค์ทรงเรียกสาวกของพระองค์มา และทรงเลือกสาวกมา 12 คนและทรงให้ชื่อว่าอัครทูต ระหว่างทางเสด็จลงจากภูเขา พระองค์ทรงยืนอยู่บน "ที่ราบแห่งหนึ่ง" (ἐπὶ τόπου πεδινοῦ, epi topou pedinou) ซึ่งมีฝูงชนมารวมตัวกัน หลังจากพระเยซูทรงรักษาคนที่มี "ผีโสโครก" สิงแล้ว พระองค์จึงเริ่มตรัสความที่เรียกในปัจจุบันว่าเป็นคำเทศนาบนที่ราบ

ความที่มีชื่อเสียงในคำเทศนาบนที่ราบได้แก่:
 พรและวิบัติ (6:20–26)
 จงรักศัตรูของท่านและจงหันแก้มอีกข้างหนึ่ง (6:27–36)
 จงปฏิบัติต่อคนอื่นเหมือนอย่างที่พวกท่านปรารถนาให้เขาปฏิบัติต่อท่าน (6:31)
 อย่าพิพากษาเขา แล้วพวกท่านจะไม่ถูกพิพากษา อย่าตัดสินลงโทษเขา แล้วพวกท่านจะไม่ถูกตัดสินลงโทษ จงยกโทษให้เขา แล้วพวกท่านจะได้รับการยกโทษ จงให้เขา แล้วพวกท่านจะได้รับ (6:37–38)
 คนตาบอดจะนำทางคนตาบอดได้หรือ? ศิษย์ย่อมไม่ใหญ่ไปกว่าครู (6:39-40a)
 จงดึงไม้ทั้งท่อนออกจากตาของท่านก่อน จึงจะเขี่ยผงออกจากตาพี่น้องของท่านได้ (40b-42)
 ต้นไม้ดีย่อมไม่เกิดผลเลว หรือต้นไม้เลวย่อมไม่เกิดผลดี จะรู้จักต้นไม้แต่ละต้นได้ ก็ด้วยผลของมัน (43–45)
 ทำไมพวกท่าน เรียกเราว่า 'องค์พระผู้เป็นเจ้า' แต่ไม่ทำตามสิ่งที่เราบอกนั้น? (46) 
 ทุกคนที่ฟังคำของเราแล้วทำตามป็นเหมือนคนหนึ่งที่สร้างบ้านบนศิลาและจะรอด คนที่สร้างบ้านบนทรายจะพังทลาย (47–49)

ในลูกา 7:1 หลังพระเยซูตรัสทุกสิ่งต่อฝูงชนแล้ว พระองค์จึงเสด็จไปเมืองคาเปอรนาอุม ซึ่งตามลำดับเหตุการณ์ในพระวรสารนักบุญลูกา พระองค์ยังไม่ได้เสด็จไปที่นั่นนับตั้งแต่ลูกา 4:31.
# ชาน เทา
ชาน เทา หรือ ซันถิว (ค.ศ. 205 - 3 มีนาคม ค.ศ. 283([太康]四年春正月....戊午，司徒山涛薨。) จิ้นชู เล่มที่ 3.(...太康四年薨，时年七十九，...) จิ้นชู เล่มที่ 43.) ชื่อรอง จฺวี้-ยฺเหวียน  เป็นหนึ่งในเจ็ดปราชญ์แห่งป่าไผ่ซึ่งเป็นกลุ่มบัณฑิตลัทธิเต๋า นักเขียน และนักดนตรีชาวจีนที่มีชีวิตในคริสต์ศตวรรษที่ 3 ชาน เทายังเป็นข้าราชการของรัฐวุยก๊กในยุคสามก๊กและของราชวงศ์จิ้นตะวันตก 

 ภูมิหลัง 
บิดาของชาน เทาคือชาน เย่า (山曜) เป็นข้าราชการผู้น้อย(父曜，宛句令。) จิ้นชู เล่มที่ 43. มารดาของจาง ชุนหฺวาเป็นพี่สาวหรือน้องสาวของปู่ของชาน เทา(宣穆張皇后諱春華，河內平臯人也。....；母河內山氏，司徒濤之從祖姑也。) จิ้นชู เล่มที่ 31.

 ประวัติในวุยก๊ก 
ประมาณปี ค.ศ. 244 ชาน เทาเข้ารับราชการกับวุยก๊กขณะอายุ 40 ปี (ตามการนับอายุแบบเอเชียตะวันออก) หลังจากดำรงตำแหน่งเล็ก ๆ หลายตำแหน่งก็ได้รับการเสนอชื่อเป็นเซี่ยวเหลียน (孝廉)(涛年四十，始为郡主簿、功曹、上计掾。举孝廉，州辟部河南从事。) จิ้นชู เล่มที่ 43.

คืนหนึ่งเมื่อประมาณปี ค.ศ. 247 ชาน เทาอยู่กับฉือ เจี้ยน (石鉴) ระหว่างที่ทั้งคู่กำลังพักผ่อน จู่ ๆ ชาน เทาก็เตะฉือ เจี้ยนและอุทานว่า "เหตุใดท่านจึงหลับอย่างสบายใจในเวลาเช่นนี้ ท่านไม่รู้หรือว่าราชครู (สุมาอี้) กำลังคิดการใด" ฉือ เจี้ยนตอบว่า "อัครมหาเสนาบดี (โจซอง) มีอำนาจมากกว่าและกุมกฎหมายไว้ ท่านจะกังวลอะไรเล่า" ชาน เทาก็โต้กลับว่า "หึ! อาจารย์ฉือไม่ควรเดินไปทั่วเลย!" ไม่ถึงสองปีต่อมา เกิดอุบัติการณ์สุสานโกเบงเหลง และชาน เทาก็ปลีกวิเวกอีกครั้ง(与石鉴共宿，涛夜起蹴鉴曰：“今为何等时而眠邪！知太傅卧何意？”鉴曰：“宰相三不朝，与尺一令归第，卿何虑也！”涛曰：“咄！石生无事马蹄间邪！”投传而去。未二年，果有曹爽之事，遂隐身不交世务。) จิ้นชู เล่มที่ 43.

ประมาณปี ค.ศ. 262 จี คาง (嵇康) สหายของชานเทาถูกประหารชีวิต ก่อนจี คางจะถูกประหารชีวิตได้พูดกับจี เช่า (嵇紹) บุตรชายว่า "หากมีจฺวี้-ยฺเหวียนอยู่เคียงข้าง เจ้าจะไม่เป็นเด็กกำพร้า"(康后坐事，临诛，谓子绍曰：“巨源在，汝不孤矣。”) จิ้นชู เล่มที่ 43
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# ซิมซิมิ
ซิมซิมิ  เป็นโปรแกรมสนทนาปัญญาประดิษฐ์ที่สร้างขึ้นในปี พ.ศ. 2545 โดย ISMaker ตัวปัญญาประดิษฐ์ได้รับการพัฒนาวันต่อวันจากการช่วยเหลือของคุณสมบัติที่เปิดให้ผู้ใช้สามารถสอนให้ตอบโต้อย่างถูกต้อง ชื่อแอปพลิเคชันมาจากคำภาษาเกาหลี ชิมชิม (심심) ที่แปลว่า "น่าเบื่อ" และมีแอปพลิเคชันบนแอนดรอยด์ วินโดวส์โฟน และไอโอเอส

ชิมชิมิถูกระงับในประเทศไทยใน พ.ศ. 2555 หลังจากที่ผู้ใช้สอนให้สร้างการตอบโต้ที่มีคำหยาบที่รุนแรงและดูหมิ่นนักการเมืองชั้นนำ ในเดือนเมษายน พ.ศ. 2561 ชิมชิมิถูกระงับในบราซิลเนื่องจากถูกกล่าวหาว่าส่งข้อความที่ไม่เหมาะสม เช่น ภาษาทางเพศ การข่มเหงรังแกถึงขั้นขู่ฆ่า ถูกตราว่าเป็นอันตรายเนื่องจากความนิยมในหมู่เด็ก โดยฝ่ายผู้พัฒนากล่าวถึงการระงับการใช้งานแอปนี้ว่าเป็นสิ่งที่หลีกเลี่ยงไม่ได้ เนื่องจากแอปชิมชิมิได้สร้าง "ผลกระทบต่อสังคมด้านลบอย่างมีนัยสำคัญในบราซิลอย่างน้อยในช่วงไม่กี่วันก่อนหน้านี้"

ดูเพิ่ม
 คาแรคเตอร์.เอไอ
# มณฑลทราย
มณฑลทราย (, THL kyinkhor; ; Sand mandala) เป็นธรรมเนียมในศาสนาพุทธแบบทิเบตที่ประกอบด้วยการสร้างและสลายมณฑลที่ทำจากทรายสี เมื่อสร้างเสร็จแล้วจะประกอบพิธีกรรมทำลายทิ้งซึ่งเป็นสัญลักษณ์แทนธรรมชาติของความไม่เที่ยงแท้ของโลกทางวัตถุ

พิธีกรรมการสลายมณฑลทรายเป็นพิธีกรรมที่มีความเป็นสัญลักษณ์และลำดับขั้น รูปหรือตัวอักษรจะถูกนำออกเป็นลำดับเฉพาะ เช่นเดียวกับโครงร่างรูปเรขาคณิตที่เหลือ จนมณฑลสุดท้ายถูกสลาย ทรายที่ได้กลับคืนมาจะนำไปห่อในผ้าก่อนนำไปปล่อยกลับสู่ธรรมชาติในแม่น้ำหรือธารน้ำไหล นอกจากจะเป็นสัญลักษณ์ถึงความไม่จีรังแล้ว การปล่อยทรายลงแม่น้ำยังเป็นความเชื่อว่าจะช่วยส่งต่อพลังงานแห่งการฟื้นฟูรักษาของมณฑลไปตามสายน้ำด้วย

มณฑลรูปที่สร้างโดยใช้มณฑลทราย เช่น กาลจักรมณฑล ซึ่งประกอบด้วยเทพเจ้า 722 พระองค์ในรูปเรขาคณิตที่ซับซ้อน มณฑลขนาดเล็กลงมา เช่น วัชไภรวมณฑล ยังคงใช้เวลาทำหลายวัน มณฑลทรายทำขึ้นเช่นเดียวกับแนวคิดมณฑล กล่าวคือเป็นภาพแทนสองมิติของโลกสามมิติ ในอดีต พระสงฆ์จะใช้หินสีต่าง ๆ บดละเอียดในการทำมณฑล แต่ในปัจจุบันการใช้ทรายย้อมสีเป็นที่นิยมโดยทั่วไป โดยทรายที่นำมาใช้จะเป็นทรายชนิดที่มีความหนาแน่นเป็นพิเศษ เพื่อป้องกันไม่ให้ปลิดปลิว
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดกำแพงเพชรทั้งจังหวัด